6. Status på skoleudviklingssamtaler 2023-24 (Åben)
Tidl. politisk behandling BY, 19.03.24, pkt. 7
Forventet sagsgang
BS-U, ØK, BY
Lovgrundlag
Folkeskoleloven
SAGENS INDHOLD
Byrådet skal i denne sag tage stilling til en statusredegørelse vedrørende 
skoleudviklingssamtalerne gennemført på kommunens 13 folkeskoler i skoleåret 
2023/24. 
Byrådet har 27. juni 2023 besluttet, at der skal gives en årlig status på skolernes indsatsområder i de 
lovpligtige skoleudviklingssamtaler. Byrådet præsenteres derudover nærmere for udviklingen på 
skoleområdet gennem kvalitetsrapport for folkeskolen, som udarbejdes hvert andet år.
Folkeskoleloven stiller følgende krav til skoleudviklingssamtalerne:
1.
Kommunalbestyrelsen afholder en årlig skoleudviklingssamtale med skolens leder. I [adresse] 
Kommune er opgaven delegeret til Børn og Kultur
2.
Skolelederen har initiativret til at beskrive relevante udviklings- og indsatsområder 
3.
Forvaltningen supplerer med samtaleemner med afsæt i den strategiske ramme for skolevæsenet 
4.
Resultaterne fra de obligatoriske test og anden relevant viden inddrages i skoleudviklingssamtalen
5.
Samtalen skal berøre opfølgning på tidligere skoleudviklingssamtaler
6.
Samtalen skal berøre status på eventuelle udviklingsplaner og handlingsplaner
7.
Skolen skal oplyse om evalueringer af undervisningens kvalitet på skolens hjemmeside.
Det er derimod ikke længere et lovkrav, at der skal gennemføres en skoleudviklingssamtale i forbindelse 
med behandlings- og specialundervisningstilbud og specialundervisningstilbud på børne- og ungehjem 
(tidligere interne skoler). Der er derfor ikke afholdt skoleudviklingssamtale med [adresse].
Skoleudviklingssamtalerne er et vigtigt element i kommunens arbejde med systematisk evaluering og 
dialogbaseret understøttelse af skolens udviklings- og indsatsområder. En god lokal evalueringspraksis er 
en forudsætning for at styrke elevernes faglige udvikling, læring og trivsel, så alle elever får det bedste ud 
af deres skolegang. Årets skoleudviklingssamtaler er igen udført under overskriften 'Inkluderende 
Fællesskaber'. 
Forud for samtalen arbejder ledelsen med lokale data for at skabe et oplyst grundlag for valg af 
problemstilling. Samtalen tager således udgangspunkt i præsentation af data med udgangspunkt i den 
valgte problemformulering. Herefter følger analyse, fokusering og refleksion og endelig valg af indsatser og 
handlinger. Skolens ledelse, skolechefen og relevante fagkonsulenter deltager i mødet – og en skoleleder 
fra en anden skole er mødeleder.
VURDERING
Børn og Kultur vurderer, at de valgte udviklingsområder i de afviklede skoleudviklingssamtaler er i god 
overensstemmelse med det fælles opdrag omkring arbejdet med ”Inkluderende fællesskaber”. Samtidig er 
[adresse]: EMN-2023-02429
Dok-ID: 3772144
Sagsbehandler: hpje
Byråd
29. oktober 2024  19:00
udviklingsområderne relevante i forhold til de konkrete udfordringer, som skolerne har i forhold til særligt 
segregering og elevfravær. 
Med afsæt i problemstillingerne og de aftalte indsatsområder har skolerne efterfølgende arbejdet videre 
med at beskrive deres konkrete lokale handlinger jf. bilaget ”Status på skoleudviklingssamtaler 2023/24”. 
Handlingerne i bilaget giver dermed en god indsigt i, hvordan der lokalt og på forskellig vis arbejdes med 
at: 

Øge kvaliteten i læringsmiljøerne – herunder arbejdet med at udvikle en mere motiverende skoledag, 
sikre deltagelsesmuligheder for flere elever i almenmiljøet samt styrke elevtrivselen. 

Mindske elevfraværet – herunder arbejdet med en styrket systematik omkring registrering og 
handleringer bundet op på data. Der arbejdes også her med elevtrivsel samt tidlig inddragelse af 
såvel elever som forældre.
Processen for de kommende skoleudviklingssamtaler i skoleåret 2024/25 er vedhæftet til orientering.
ØKONOMI
Der er ingen økonomiske konsekvenser.
INDDRAGELSE
Den enkelte skolebestyrelse er blevet informeret om skoleudviklingssamtalen.
INDSTILLING
Direktøren for Børn og Kultur indstiller til Byrådet:
1.
At status på [adresse] 2023/24 godkendes.
BESLUTNING
Børne- og Skoleudvalget, 1. oktober 2024:
Fraværende: Ingen
Indstilles godkendt med den tilføjelse, at kompetencen til at godkende den årlige status på skolernes 
udviklingssamtaler fremadrettet delegeres til Børne- og Skoleudvalget.  
Økonomiudvalget, 22. oktober 2024:
Fraværende: Ingen
Indstillingen fra Børne- og Skoleudvalget indstilles godkendt. 
Byrådet, 29. oktober 2024:
Fraværende: Maya Thorsen, Boe Holm
Godkendt.
Bilag

Status på skoleudviklingssamtaler 2023-24  (3772705)

Proces for skoleudviklingssamtaler 2024-25 (3789473)
